pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.สธ.เปิดคลินิกหมอครอบครัว พรุใน อ.เกาะยาว จ.พังงา ต้นแบบคลินิกหมอครอบครัวพื้นที่พิเศษ
วันพฤหัสบดีที่ 16 มีนาคม 2560
รมว.สธ.เปิดคลินิกหมอครอบครัว พรุใน อ.เกาะยาว จ.พังงา ต้นแบบคลินิกหมอครอบครัวพื้นที่พิเศษ
รัฐมนตรีว่าการกระทรวงสาธารณสุข เปิดคลินิกหมอครอบครัวพรุใน อ.เกาะยาว จ.พังงา ต้นแบบคลินิกหมอครอบครัวในพื้นที่พิเศษ มีแพทย์เวชศาสตร์ครอบครัวและทีมสหวิชาชีพ ดูแลตลอด 24 ชั่วโมง บริการครบวงจร พร้อมให้คําปรึกษาด้วยเทคโนโลยี
วันนี้(16 มีนาคม 2560) ที่ จ.พังงา ศ.คลินิกเกียรติคุณนพ.ปิยะสกล สกลสัตยาทร รัฐมนตรีว่าการกระทรวงสาธารณสุขพร้อมด้วยนพ.โสภณ เมฆธน ปลัดกระทรวงสาธารณสุข เปิดคลินิกหมอครอบครัวพรุใน อ.เกาะยาว จ.พังงา และให้สัมภาษณ์ว่า รัฐบาลมีนโยบายการปฏิรูประบบบริการสาธารณสุขเป็นไปตามรัฐธรรมนูญแห่งราชอาณาจักรไทยปี 2559“ให้มีระบบการแพทย์ปฐมภูมิที่มีแพทย์เวชศาสตร์ครอบครัวดูแลประชาชน ในสัดส่วนที่เหมาะสม”กระทรวงสาธารณสุขจึงได้ปฏิรูประบบสาธารณสุข โดยเฉพาะการพัฒนาระบบบริการปฐมภูมิ จัดตั้ง“คลินิกหมอครอบครัว(PCC : Primary Care Cluster)”เพื่อให้ประชาชนเข้าถึงบริการพื้นฐานที่จําเป็นได้สะดวก รวดเร็ว ไม่ไปแออัดรอรับบริการในโรงพยาบาลขนาดใหญ่ มีแพทย์เวชศาสตร์ครอบครัวและทีมสหวิชาชีพ ดูแลประชาชน 1 หมื่นคน/1 ทีม โดยในปี 2559 ดําเนินการไปแล้ว 48 ทีม ใน 16 จังหวัด ส่วนในปี 2560 ตั้งเป้าให้โรงพยาบาลศูนย์/โรงพยาบาลทั่วไปทุกแห่งทั่วประเทศดําเนินการในเขตเมือง และเพิ่มในเขตชนบทอย่างน้อยจังหวัดละ 1 แห่ง รวมเป็น 472 ทีม และในปี 2569 หรือ 10 ปีข้างหน้าคนไทยจะมีแพทย์เวชศาสตร์ครอบครัวและทีมสหวิชาชีพ 6,500 ทีม ครอบคลุมทั่วประเทศ เพื่อดูแลสุขภาพให้กับคนไทยทุกคน
สําหรับคลินิกหมอครอบครัวพรุใน เป็นต้นแบบคลินิกหมอครอบครัวในพื้นที่พิเศษที่มีความยากลําบากในการจัดบริการผู้ป่วย ด้วยข้อจํากัดของพื้นที่เกาะและการเดินทาง การพัฒนาระบบบริการปฐมภูมิให้เข้มแข็งนับเป็นเรื่องที่จําเป็นมาก จ.พังงาได้จัดให้มีแพทย์เวชศาสตร์ครอบครัวและทีมสหวิชาชีพ ดูแลพื้นที่รับผิดชอบ เพื่อให้ประชาชนได้รับการดูแลอย่างทั่วถึง ได้รับบริการใกล้บ้านใกล้ใจ โดยได้รับความร่วมมือจากผู้นําท้องถิ่น สําหรับเครือข่ายคลินิกหมอครอบครัวพรุใน ประกอบด้วยโรงพยาบาลส่งเสริมสุขภาพตําบล(รพ.สต.)3 แห่งคือ รพ.สต.เกาะยาวใหญ่ รพ.สต.พรุในและรพ.สต.โล๊ะโป๊ะ ดูแลประชากรในพื้นที่ ต.พรุในและต.เกาะยาวใหญ่ 7,098 คน 2,013 หลังคาเรือน มีผู้สูงอายุ 1,688 คน เป็นผู้สูงอายุติดบ้าน ติดเตียง 107 คน คิดเป็นร้อยละ 6.34
โดยเครือข่ายคลินิกหมอครอบครัวพรุใน มีทีมสหวิชาชีพ 16 คน ประกอบด้วย แพทย์ที่ผ่านการอบรมด้านเวชศาสตร์ครอบครัว พยาบาลเวชปฏิบัติครอบครัว ทันตแพทย์ ทันตาภิบาล เภสัชกร เจ้าพนักงานเภสัชกรรม แพทย์แผนไทย กายภาพบําบัด นักวิชาการสาธารณสุข และเจ้าพนักงานสาธารณสุข มีบริการดังนี้ 1.รักษาพยาบาลโรคทั่วไป 2.ระบบปรึกษารวมทั้งการทิ้งคําถาม ถ่ายภาพ ไว้ใน Line กลุ่มหรือ Facebook 3.จัดระบบรับ–ส่งผู้ป่วยผ่านระบบ 1669 และมีช่องทางด่วนในการรับบริการผู้ป่วยที่ส่งต่อมาจากคลินิกหมอครอบครัว 4.มีการสนับสนุนทั้งเวชภัณฑ์และวัสดุการแพทย์ และอื่นๆจากโรงพยาบาลแม่ข่าย ทั้งนี้ จ.พังงา ตั้งเป้าเปิดคลินิกหมอครอบครัวครบทั้ง 8 อําเภอในปี 2560 เพื่อช่วยให้ประชาชนมีแพทย์เวชศาสตร์ครอบครัวและทีมสหวิชาชีพ ดูแลสุขภาพแบบองค์รวม ต่อเนื่อง เชิงรุก ครอบคลุมงานส่งเสริมสุขภาพ ควบคุม ป้องกันโรค ฟื้นฟูสุขภาพและคุ้มครองผู้บริโภค ด้วยบริการทุกคน ทุกอย่าง ทุกที่ ทุกเวลา ด้วยเทคโนโลยี ทําให้ประชาชนเข้าถึงบริการ ลดการรอคอย และที่สําคัญประชาชนคือหุ้นส่วน (Partner)ที่ต้องร่วมดูแลสุขภาพของตนเองและชุมชน
รัฐบาลไทย-ข่าวทำเนียบรัฐบาล- คนมหาดไทยและเครือข่ายร่วมใจ ร่วมทุกข์ ร่วมสุข ช่วยเหลือประชาชนผู้ประสบภัยโควิด-19 จัดตั้งกองทุน “มหาดไทย ร่วมทุกข์ ร่วมสุขประชาชนจากภัยโควิด-19” [กระทรวงมหาดไทย]
วันศุกร์ที่ 17 เมษายน 2563
คนมหาดไทยและเครือข่ายร่วมใจ ร่วมทุกข์ ร่วมสุข ช่วยเหลือประชาชนผู้ประสบภัยโควิด-19 จัดตั้งกองทุน “มหาดไทย ร่วมทุกข์ ร่วมสุขประชาชนจากภัยโควิด-19” [กระทรวงมหาดไทย]
คนมหาดไทยและเครือข่ายร่วมใจ ร่วมทุกข์ ร่วมสุข ช่วยเหลือประชาชนผู้ประสบภัยโควิด-19 จัดตั้งกองทุน “มหาดไทย ร่วมทุกข์ ร่วมสุขประชาชนจากภัยโควิด-19”
วันนี้ (17 เม.ย. 63)กระทรวงมหาดไทย เปิดเผยว่าตามที่ได้เกิดสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ซึ่งรัฐบาลได้ดําเนินมาตรการในการสกัดกั้นและป้องกันการแพร่ระบาดของโรคโควิด-19 และมีการปิดสถานประกอบการต่าง ๆ ที่มีความเสี่ยงต่อการแพร่ระบาดของโรคโควิด-19 ส่งผลให้มีพี่น้องประชาชนจํานวนมากได้รับความเดือดร้อนจากการขาดรายได้ประจํา และรัฐบาล องค์กร และหน่วยงานต่าง ๆ ได้กําหนดมาตรการช่วยเหลือประชาชนไปแล้วนั้น
เพื่อเป็นการช่วยเหลือประชาชนที่ยังไม่ได้รับความช่วยเหลือจากหน่วยงาน องค์กร หรือเข้าไม่ถึงระบบความช่วยเหลือ หรือไม่สามารถขอรับสิทธิตามระเบียบของทางราชการได้ข้าราชการระดับสูงของกระทรวงมหาดไทย ทั้งฝ่ายการเมือง ฝ่ายประจํา และรัฐวิสาหกิจ ได้พร้อมใจกันบริจาคเงินเดือนร้อยละ 50 เป็นเวลา 3 เดือน รวมถึงข้าราชการกระทรวงมหาดไทย ข้าราชการบํานาญ และเครือข่ายของกระทรวงมหาดไทย ร่วมบริจาคตามความสมัครใจ และร่วมกันจัดตั้งกองทุนชื่อ “มหาดไทย ร่วมทุกข์ ร่วมสุขประชาชนจากภัยโควิด-19” ขึ้น โดยมีการแต่งตั้งคณะกรรมการบริหารจัดการกองทุนขึ้น เพื่อพิจารณาช่วยเหลือประชาชนให้เป็นไปตามวัตถุประสงค์ของการจัดตั้งกองทุนต่อไป
ชาวกระทรวงมหาดไทย ทั้งผู้บริหาร ข้าราชการ ข้าราชการบํานาญ และเครือข่าย มีความตั้งใจในการร่วมทุกข์ ร่วมสุข กับพี่น้องประชาชนผู้ได้รับความเดือดร้อนจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) จึงขอเป็นส่วนหนึ่ง เพื่อร่วมบรรเทาความเดือดร้อนให้กับพี่น้องประชาชน นอกจากการปฏิบัติตามหน้าที่ราชการ ดังปณิธานของชาวมหาดไทยที่ว่า“บําบัดทุกข์ บํารุงสุข”
รัฐบาลไทย-ข่าวทำเนียบรัฐบาล-พลเอกประวิตร วงษ์สุวรรณ เผยการดำเนินการป้องกันและปราบปรามการค้ามนุษย์ของไทยมีความก้าวหน้า
วันพฤหัสบดีที่ 2 มีนาคม 2560
พลเอกประวิตร วงษ์สุวรรณ เผยการดําเนินการป้องกันและปราบปรามการค้ามนุษย์ของไทยมีความก้าวหน้า
พลเอกประวิตร วงษ์สุวรรณ เผยการดําเนินการป้องกันและปราบปรามการค้ามนุษย์ของไทยมีความก้าวหน้า
วันนี้ (2 มี.ค. 60) เวลา 14.00 น. รองนายกรัฐมนตรี (พลเอก ประวิตร วงษ์สุวรรณ) เป็นประธานการประชุมคณะกรรมการ ป้องกันและปราบปรามการค้ามนุษย์ ณ ตึกสันติไมตรี (หลังใน) ทําเนียบรัฐบาล โดยมีสาระสําคัญดังนี้
ที่ประชุมได้มีการพิจารณาร่างรายงานความคืบหน้ารายงานผลการดําเนินการป้องกันและปราบปรามการค้ามนุษย์ (TIP Report) ที่กระทรวงการต่างประเทศ และกระทรวงการพัฒนาสังคมและความมั่นคงของมนุษย์ร่วมกันจัดทํา ซึ่งรายงานดังกล่าวเป็นรายงานประจําปีของไทยเพื่อเผยแพร่สถานการณ์การค้ามนุษย์และความคืบหน้าในการดําเนินการต่อต้านการมนุษย์ของหน่วยงานต่าง ๆ ที่เกี่ยวข้อง โดยครอบคลุมทุกมิติตามยุทธศาสตร์ 5Ps ได้แก่
1. ด้านนโยบาย (Policy) รัฐบาลไทยได้วางแนวทางในการแก้ไขปัญหาการค้ามนุษย์อย่างเป็นระบบ โดยได้มีการประกาศใช้ พรบ.ป้องกันและปราบปรามการค้ามนุษย์ (พ.ศ. 2560) และ พรบ. คุ้มครองแรงงานฉบับที่ 5 (พ.ศ. 2560) ซึ่งจะช่วยคุ้มครองผู้เสียหายทุกเพศ ทุกวัย ทุกเชื้อชาติโดยไม่เลือกปฏิบัติ
2. ด้านการดําเนินคดีและการบังคับใช้กฎหมาย (Prosecution) รัฐบาลได้ดําเนินการเสริมสร้างขีดความสามารถของหน่วยงานและเจ้าหน้าที่ของรัฐที่เกี่ยวข้องกับการแก้ไขปัญหาการค้ามนุษย์ เพื่อให้การดําเนินการทางกฎหมายมีประสิทธิภาพและรวดเร็วยิ่งขึ้น
3. ด้านการคุ้มครอง (Protection) รัฐบาลให้ความสําคัญต่อการให้ความช่วยเหลือผู้เสียหาย เพื่อสร้างชีวิตใหม่และให้ผู้เสียหายกลับคืนสู่สังคมได้ อาทิ การขยายเวลาพํานักในประเทศไทย การพัฒนาความช่วยเหลือเฉพาะทาง และการเพิ่มความคุ้มครองแก่กลุ่มเปราะบาง เป็นต้น
4. ด้านการป้องกัน (Prevention) รัฐบาลได้จัดตั้งหน่วยงานต่างๆ เพื่อดูแลและให้ความช่วยเหลือเหยื่อการค้ามนุษย์ รวมถึงการส่งเสริมและปกป้องสิทธิของแรงงานต่างด้าวในไทย
5. ด้านความร่วมมือ (Partnership) รัฐบาลได้เสริมสร้างความร่วมมือในการแก้ไขปัญหาการค้ามนุษย์กับทุกภาคส่วน ทั้งภาครัฐและเอกชน รวมถึงความร่วมมือในกรอบทวิภาคี อนุภูมิภาคและภูมิภาคด้วย
ทั้งนี้รองนายกรัฐมนตรี กล่าวว่าการดําเนินการป้องกันและปราบปรามการค้ามนุษย์ของไทยนั้นมีความก้าวหน้าโดยลําดับ ทั้งในด้านการดําเนินคดีทางกฎหมาย การดูแลและปกป้องผู้เสียหาย อย่างไรก็ดีขอให้การจัดทํารายงานมีความกระชับและชัดเจน โดยอาจใช้ภาพประกอบคําบรรยายเพื่อให้เข้าใจง่าย แสดงให้เห็นถึงผลงาน และตัวเลข โดยเฉพาะผลการดําเนินคดีกับเจ้าหน้าที่ของรัฐทุกรายที่เกี่ยวข้องกับการค้ามนุษย์ เพื่อแสดงให้เห็นว่ารัฐบาลไทยได้ดําเนินการป้องกันและปราบปรามการค้ามนุษย์อย่างจริงจัง
***********
รัฐบาลไทย-ข่าวทำเนียบรัฐบาล-ธ.ก.ส. พร้อมสนับสนุนสินเชื่อเพื่อรวบรวมผลไม้ ปี 63
วันจันทร์ที่ 8 มิถุนายน 2563
ธ.ก.ส. พร้อมสนับสนุนสินเชื่อเพื่อรวบรวมผลไม้ ปี 63
ธ.ก.ส.หนุนเกษตรกร สหกรณ์การเกษตร กลุ่มเกษตรกร และกลุ่มวิสาหกิจชุมชนดําเนินธุรกิจรับซื้อรวบรวมผลไม้ ได้แก่ เงาะ ทุเรียน มังคุด มะม่วง ลําไย ลิ้นจี่ และลองกอง เพื่อดูดซับปริมาณและกระจายผลผลิตผลไม้ในช่วงฤดูกาลไปยังตลาดในจุดต่างๆ พร้อมเตรียมวงเงินสินเชื่อ
ธ.ก.ส. หนุนเกษตรกร สหกรณ์การเกษตร กลุ่มเกษตรกร และกลุ่มวิสาหกิจชุมชนดําเนินธุรกิจรับซื้อรวบรวมผลไม้ ได้แก่ เงาะ ทุเรียน มังคุด มะม่วง ลําไย ลิ้นจี่ และลองกอง เพื่อดูดซับปริมาณและกระจายผลผลิตผลไม้ในช่วงฤดูกาลไปยังตลาดในจุดต่างๆ พร้อมเตรียมวงเงินสินเชื่อกว่า 1,000 ล้านบาท รองรับโดยมีกองทุนรวมเพื่อช่วยเหลือเกษตรกร ชดเชยดอกเบี้ยให้อีกร้อยละ 3 ต่อปี ในช่วง 6 เดือนแรก ระยะเวลาจ่ายเงินกู้ตั้งแต่บัดนี้ถึง 30 กันยายน 2563
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ได้จัดโครงการสินเชื่อเพื่อรวบรวมผลไม้ ปี 2563 เพื่อสนับสนุนเงินทุนหมุนเวียนและสร้างความเข้มแข็งในการดําเนินธุรกิจรับซื้อรวบรวมผลไม้ของเกษตรกร และสถาบันเกษตรกร เป็นการช่วยดูดซับปริมาณผลไม้ในช่วงฤดูกาลไม่ให้ราคาตกต่ําและเพิ่มทางเลือกในการกระจายผลไม้ไปยังแหล่งจําหน่ายต่าง ๆ อีกทั้งช่วยยกระดับมาตรฐานการสร้างมูลค่าเพิ่มให้แก่เกษตรกรผู้ขึ้นทะเบียนเกษตรกรผู้ปลูกผลไม้ ปี 2563 กับกรมส่งเสริมการเกษตร โดยเน้นผลไม้หลัก 7 ชนิด ได้แก่ เงาะ ทุเรียน มังคุด มะม่วง ลําไย ลิ้นจี่ และลองกอง วงเงินสินเชื่อรวม 1,000 ล้านบาท ระยะเวลาจ่ายเงินกู้ตั้งแต่บัดนี้ถึง 30 กันยายน 2563
สําหรับผู้ที่ต้องการขอสินเชื่อต้องเป็นเกษตรกร สหกรณ์การเกษตร กลุ่มเกษตรกรหรือกลุ่มวิสาหกิจชุมชนที่มีประสบการณ์ในการรวบรวมผลไม้ กําหนดวงเงินกู้กรณีเป็นเกษตรกรสูงสุดไม่เกิน 5 ล้านบาท อัตราดอกเบี้ย MRR (ปัจจุบันเท่ากับร้อยละ 6.50 ต่อปี) กรณีกลุ่มเกษตรกร สูงสุดไม่เกิน 30 ล้านบาท กรณีสหกรณ์การเกษตร สูงสุดไม่เกิน 50 ล้านบาท และกรณีกลุ่มวิสาหกิจชุมชน สูงสุดไม่เกิน 20 เท่าของเงินทุนตนเองและไม่เกิน 20 ล้านบาท อัตราดอกเบี้ย MLR (ปัจจุบันเท่ากับร้อยละ 4.875 ต่อปี) โครงการดังกล่าวกองทุนรวมเพื่อช่วยเหลือเกษตรกรจะชดเชยดอกเบี้ยให้ร้อยละ 3.00 ต่อปี ในช่วง 6 เดือนแรกนับจากวันที่จัดทําสัญญาเงินกู้ โดยกําหนดชําระคืนเงินกู้ไม่เกิน 6 เดือนนับจากวันที่จัดทําสัญญาเงินกู้ และไม่เกินวันที่ 28 กุมภาพันธ์ 2564 ทั้งนี้ ผู้ที่สนใจสามารถสอบถามรายละเอียดเพิ่มเติมได้ที่ ธ.ก.ส. ทุกสาขา หรือที่ Call Center 02 555 0555
รัฐบาลไทย-ข่าวทำเนียบรัฐบาล-พิธีทำบุญตักบาตร ถวายพระราชกุศลแด่สมเด็จพระเจ้าอยู่หัว เนื่องในโอกาสวันเฉลิมพระชนมพรรษา 66 พรรษา 28 กรกฎาคม 2561
วันเสาร์ที่ 28 กรกฎาคม 2561
พิธีทําบุญตักบาตร ถวายพระราชกุศลแด่สมเด็จพระเจ้าอยู่หัว เนื่องในโอกาสวันเฉลิมพระชนมพรรษา 66 พรรษา 28 กรกฎาคม 2561
รัฐมนตรี ก.อุตฯ ร่วมพิธีทําบุญตักบาตร ถวายพระราชกุศลแด่สมเด็จพระเจ้าอยู่หัว เนื่องในโอกาสวันเฉลิมพระชนมพรรษา 66 พรรษา 28 กรกฎาคม 2561
วันนี้ (28 กรกฎาคม 2561) เวลา 06.30 น. นายอุตตม สาวนายน รัฐมนตรีว่าการกระทรวงอุตสาหกรรม ภริยา พร้อมด้วย นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ภริยา นายพสุ โลหารชุน ปลัดกระทรวงอุตสาหกรรม และคณะผู้บริหารกระทรวงอุตสาหกรรม ร่วมพิธีทําบุญตักบาตรถวายพระราชกุศลแด่สมเด็จพระเจ้าอยู่หัว เนื่องในโอกาสวันเฉลิมพระชนมพรรษา 66 พรรษา 28 กรกฎาคม 2561 โดยมีพลเอก ประยุทธ์ จันทร์โอชา นายกรัฐมนตรี เป็นประธาน ณ บริเวณพิธีท้องสนามหลวง
รัฐบาลไทย-ข่าวทำเนียบรัฐบาล-ผู้ช่วย รมว.กระทรวงดิจิทัลฯ และปลัดกระทรวงดิจิทัลฯ หารือผู้บริหาร CMI Global Network Centre ณ สาธารณรัฐประชาชนจีน
วันพุธที่ 8 สิงหาคม 2561
ผู้ช่วย รมว.กระทรวงดิจิทัลฯ และปลัดกระทรวงดิจิทัลฯ หารือผู้บริหาร CMI Global Network Centre ณ สาธารณรัฐประชาชนจีน
ผู้ช่วย รมว.กระทรวงดิจิทัลฯ และปลัดกระทรวงดิจิทัลฯ
ดร.พันธ์ศักดิ์ ศิริรัชตพงษ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม พร้อมด้วยนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม นําคณะผู้บริหารสํานักงานส่งเสริมเศรษฐกิจดิจิทัล และบริษัท กสท โทรคมนาคม จํากัด (มหาชน) เข้าเยี่ยมชมการดําเนินงานพร้อมร่วมหารือกับผู้บริหารบริษัท China Mobile International Global Network Centre ณ นิคมอุตสาหกรรม Tseung Kwan O เขตบริหารพิเศษฮ่องกงแห่งสาธารณรัฐประชาชนจีน เกี่ยวกับแนวทางความร่วมมือในการเชื่อมโยงโครงข่ายโทรคมนาคมภาคพื้นดิน (Terrestrial Connectivity) เส้นทางประเทศไทย - สปป.ลาว - สาธารณรัฐประชาชนจีน - เขตบริหารพิเศษฮ่องกง รวมทั้งความร่วมมือด้านเทคโนโลยี IoT และ Platform Service ตลอดจนการพัฒนาด้าน Smart City, Smart Living และ Smart Building ซึ่งบริษัทฯ มีความชํานาญโดยได้มีการนําเทคโนโลยีไปใช้กับหลายๆ มณฑลในสาธารณรัฐประชาชนจีน สําหรับ CMI Global Network Centre ยังถือเป็นศูนย์กลางการแลกเปลี่ยนข้อมูลเครือข่ายอินเทอร์เน็ตในระดับสากล (The hub of International Network) ด้วย จากนั้น คณะฯ ได้เข้าร่วมหารือกับผู้แทนจากสถานกงสุลใหญ่ ณ นครกว่างโจว และธนาคารกสิกรไทย ประจําสาธารณรัฐประชาชนจีน ในประเด็นเกี่ยวกับแนวโน้มสถานการณ์ธุรกิจ รวมถึงความเป็นไปได้ในการพัฒนาความร่วมมือด้านธุรกิจ และการลงทุนของนักธุรกิจในประเทศจีน โดยเฉพาะในส่วนของอุตสาหกรรมด้านดิจิทัลเพื่อต่อยอดความร่วมมือในอนาคต เมื่อวันที่ 6 สิงหาคม 2561
*********************
รัฐบาลไทย-ข่าวทำเนียบรัฐบาล-จุรินทร์ สั่งการตั้งวอร์รูม ในกรอ.พาณิชย์ รับมือตัด GSP เร่งเจาะตลาด รายมณฑล-รายรัฐ ด่วน!
วันพุธที่ 30 ตุลาคม 2562
จุรินทร์ สั่งการตั้งวอร์รูม ในกรอ.พาณิชย์ รับมือตัด GSP เร่งเจาะตลาด รายมณฑล-รายรัฐ ด่วน!
30 ตุลาคม 2562 เวลา 10.00 น. นายจุรินทร์ ลักษณวิศิษฏ์ รองนายกรัฐมนตรี และรัฐมนตรีว่าการกระทรวงพาณิชย์ กล่าวว่าสําหรับความคืบหน้าเรื่องจีเอสพี วันนี้ตนได้มอบหมายให้ทูตพาณิชย์ที่ DC
ประสานงานกับเอกอัครราชทูตไทยประจํากรุงวอชิงตันและทูตแรงงานเพื่อที่จะได้นัดหมายไปหารือกับ USTR ที่วอชิงตันซึ่งได้รับรายงานมาแล้วว่าจะมีการนัดหมายเข้าพบ เพื่อหารือกันในวันศุกร์ที่จะถึงนี้ผลเป็นอย่างไรก็จะรายงานมาให้ทราบต่อไป
ประการที่สอง คือในส่วนของการเตรียมการสําหรับการแก้ไขปัญหาในเรื่องของการตลาดก็จะมี 2 ส่วน ส่วนที่หนึ่งในภาพรวมทั้งหมดก็มีการเตรียมการมาก่อนหน้านี้แล้วในการบุกตลาดใหญ่ๆทั่วโลก 10 กลุ่มตลาดใหญ่ ซึ่งมีการประชุม กรอ.พาณิชย์โดยก่อนหน้าที่จะทราบว่ามีการตัดสิทธิ GSP สินค้าไทย โดย 10 ตลาดใหญ่ก็อย่างที่ตนได้รายงานให้ทราบแล้วว่าตลาดสําคัญโดยเฉพาะประเทศใหญ่ ๆ ที่มีประชากรมากมีศักยภาพสูง เช่น จีน อินเดีย สหรัฐอเมริกา การดําเนินการจะลงลึกถึงหลายมณฑล เช่น ในจีน หรือรายรัฐในรายสหรัฐอเมริกา จึงได้สั่งการให้ทูตพาณิชย์ทํารายละเอียดมาว่ารัฐไหนมีความต้องการสินค้าบริการอะไรของเรา และเราสามารถเจาะตลาดได้ในรูปแบบไหนอย่างไรควรจะไปขายอะไร ดําเนินการลงลึกถึงรายละเอียดและผมจะทําหน้าที่ในการนําทัพเอกชนร่วมกับกระทรวงพาณิชย์ไปบุกตลาดทั้ง 10 ตลาด +3 ประเทศใหญ่ดังที่เรียน
สําหรับหมวดสินค้าที่ถูกตัด GSP มี 500 กว่ารายการด้วยกันนั้น แต่มีภาระภาษีเพิ่มขึ้นเฉลี่ยร้อยละ 4-5 โดยประมาณ แต่ตั้ง 500 กว่ารายการมีผลกระทบที่แตกต่างกันเช่นบางรายการเคมีภัณฑ์มีภาระภาษีจาก 0% เป็น 0.01% ซึ่งเกือบจะเรียกได้ว่าไม่กระทบเลยแต่บางรายการก็เสียภาษี 20 กว่าเปอร์เซ็นต์ ตนได้มอบให้ท่านปลัดกระทรวงจัดตั้งวอร์รูมในเรื่องนี้ขึ้นมาใน กรอ.พาณิชย์ เพื่อหารือร่วมกันระหว่างกระทรวงพาณิชย์และภาคเอกชนที่ได้รับผลในเรื่องของภาษีที่ต้องจ่ายในการนําเข้าสินค้าไปยังสหรัฐเฉพาะตัวที่ได้รับผลกระทบสําคัญๆ โดยให้หารือกันและข้อสรุปร่วมกันว่ากระทรวงพาณิชย์จะเข้าไปมีบทบาทสําคัญในการช่วยเหลือคลี่คลายปัญหานี้อย่างไรชดเชยอย่างไร หรือเจาะตลาดอื่นหรือเข้าไปดูแลช่วยเหลืออย่างไร และจะจับมือร่วมกันทําตัวเลขเก่าให้คงเดิมหรือเพิ่มขึ้นได้อย่างไร ตนจะเชิญประชุมอีกครั้งหนึ่งหลังจากที่วอร์รูมได้ข้อสรุปมาแล้วนี่คือสิ่งที่ขอเรียนให้ทราบความคืบหน้า
สําหรับการประชุมอาเซียนซัมมิท มีการประชุมกัน โดยถ้าเป็นรัฐมนตรีเศรษฐกิจอาเซียนและ RCEP หรือ มีอาเซียน + สหรัฐ + จีน อินเดีย ตนจะเป็นประธานในที่ประชุมเวทีนี้ต้องดูความเหมาะสม เพราะเป็นเวทีอาเซียน แต่กรณี GSP นี้เป็นประเด็นเฉพาะไทยกับสหรัฐไม่ใช่อาเซียนกับสหรัฐ สําหรับการนําเข้าหมูที่มีสารเร่งเนื้อแดงตามที่ถามอันนั้นเป็นสิ่งที่เขาเรียกร้องมานานแล้วแต่เที่ยวนี้เป็นเรื่องแรงงาน ไม่ใช่เรื่องที่ใช้ในการตัดสิทธิ์ในรอบนี้ อย่างไรก็ตามเราต้องคํานึงถึงประโยชน์ของประเทศชาติเป็นหลักถ้าปล่อยให้มีการนําเข้าเนื้อแดงที่มีสารเร่งเนื้อแดงจากสหรัฐจะกระทบกับสุขอนามัยของผู้บริโภคเราหรือไม่อย่างไร
สําหรับการประชุมครั้งนี้ตั้งแต่วันที่ 30 จนถึงวันที่ 4-5 พ.ย.2562 มีหลายวงทั้งวงรัฐมนตรีเศรษฐกิจอาเซียนทั้งวงรัฐมนตรีเศรษฐกิจอาเซียน + จีน + อินเดีย + ออสเตรเลีย + นิวซีแลนด์ + เกาหลีญี่ปุ่น เป็นต้น ซึ่งการประชุมวันศุกร์นี้กับ USTR (ผู้แทนการค้า) จะตรงประเด็นที่สุดและเร็วที่สุดแล้ว
รัฐบาลไทย-ข่าวทำเนียบรัฐบาล-“ยุติธรรม” เปิดเวทีเสวนา กระบวนการยุติธรรมในยุคเศรษฐกิจดิจิตอล
วันศุกร์ที่ 16 พฤศจิกายน 2561
“ยุติธรรม” เปิดเวทีเสวนา กระบวนการยุติธรรมในยุคเศรษฐกิจดิจิตอล
กระทรวงยุติธรรม เปิดเวทีเสวนา กระบวนการยุติธรรมในยุคเศรษฐกิจดิจิตอล
ในวันพฤหัสบดีที่ ๑๕ พฤศจิกายน ๒๕๖๑ เวลา ๐๙.๐๐ น. ณ โรงแรมเซ็นทรา บายเซ็นทาราศูนย์ราชการและคอนเวนชั่นเว็นเตอร์ ถนนแจ้งวัฒนะ นายธวัชชัย ไทยเขียว รองปลัดกระทรวงยุติธรรม พร้อมด้วย นายพิเศษ สอาดเย็น ผู้อํานวยการศูนย์เทคโนโลยีสารสนเทศและการสื่อสาร สํานักงานปลัดกระทรวงยุติธรรม นายเฉลิมพล นาคสุวรรณ ผู้แทนสํานักงานศาลยุติธรรม และ นายสถาพร สอนเสนา ผู้แทนสํานักงานปลัดกระทรวงดิจิตอลเพื่อเศรษฐกิจและสังคม ร่วมเสวนาหัวข้อ “กระบวนการยุติธรรมในยุคเศรษฐกิจดิจิทัล” ในโครงการฝึกอบรม หลักสูตร “ผู้บริหารงานยุติธรรมระดับกลาง (บธก.)” รุ่นที่ ๑๙ จัดโดย สถาบันพัฒนาบุคลากรกระทรวงยุติธรรม สํานักงานปลัดกระทรวงยุติธรรม โดยมี บุคลากรของกระทรวงยุติธรรมทั้งส่วนกลางและส่วนภูมิภาค จํานวนกว่า ๕๐ คน เข้าร่วมฯ
โอกาสนี้ รองปลัดกระทรวงยุติธรรม กล่าวใจความสําคัญตอนหนึ่งว่า “วิวัฒนาการของเทคโนโลยีในประเทศมีการเปลี่ยนแปลงอย่างรวดเร็ว เน้นการอํานวยความสะดวกผ่านระบบแอพพลิเคชั่นต่างๆ เช่นเดียวกับการพัฒนาด้านเทคโนโลยีสารสนเทศของกระทรวงยุติธรรม ซึ่งจะมีการพัฒนาการจัดทําข้อมูลเอกสารโดยการใช้ระบบดิจิทัล เพื่อลดปริมาณทรัพยากรกระดาษ (Paperless) ซึ่งการพัฒนาของระบบเทคโนโลยีสารสนเทศ ไม่ใช่แค่การนําเครื่องมือมาใช้กับงานเพียงอย่างเดียว แต่ต้องสามารถลดปริมาณการใช้แรงงาน ลดระยะเวลาการทํางาน และต้องสามารถเพิ่มผลผลิตหรือประสิทธิภาพในการทํางานได้อีกด้วย ซึ่งต่อไปการเข้าถึงกระบวนการยุติธรรมของประชาชน ต้องสามารถเข้าถึงได้ในทุกสถานที่และตลอดเวลา ไม่ใช่เพียงแค่เฉพาะในเวลาราชการเท่านั้น ซึ่งสิ่งเหล่านี้เป็นสิ่งที่เราต้องพัฒนาต่อไป”
นอกจากนี้ผู้ร่วมเสวนาส่วนใหญ่แสดงความคิดเห็นว่า การอํานวยความสะดวกให้ประชาชน โดยการใช้เทคโนโลยี จะมีการพัฒนากระบวนการให้ประชาชนสามารถดําเนินการด้วยตนเองที่บ้าน โดยไม่จําเป็นต้องเสียเวลาเดินทางมาติดต่อขอรับบริการที่หน่วยงาน รวมถึงหน่วยงานทั้งภาครัฐและภาคเอกชน ต้องสามารถเชื่อมโยงเครือข่ายข้อมูลระหว่างหน่วยงาน เพื่อประโยชน์ในการให้บริการประชาชนให้สามารถเข้าถึงบริการด้านข้อมูลข่าวสารราชการได้อย่างรวดเร็ว
รัฐบาลไทย-ข่าวทำเนียบรัฐบาล-ทส. ประชุมคณะกรรมการสิ่งแวดล้อมแห่งชาติ ครั้งที่ 6/2552
วันจันทร์ที่ 23 กันยายน 2562
ทส. ประชุมคณะกรรมการสิ่งแวดล้อมแห่งชาติ ครั้งที่ 6/2552
กระทรวงทรัพยากรธรรมชาติและสิ่งแวดล้อม จัดประชุมคณะกรรมการสิ่งแวดล้อมแห่งชาติ ครั้งที่ 6/2562 โดยโอกาสนี้ นายวรวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย ผู้บริหารระดับสูงในสังกัดกระทรวงฯ เข้าร่วมประชุม ณ ห้องประชุม 401
ทส. ประชุมคณะกรรมการสิ่งแวดล้อมแห่งชาติ ครั้งที่ 6/2552
วันที่19 กันยายน 2562กระทรวงทรัพยากรธรรมชาติและสิ่งแวดล้อม จัดประชุมคณะกรรมการสิ่งแวดล้อมแห่งชาติ ครั้งที่ 6/2562 โดยโอกาสนี้ นายวรวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย ผู้บริหารระดับสูงในสังกัดกระทรวงฯ เข้าร่วมประชุม ณ ห้องประชุม 401 ชั้น 4 อาคารสํานักงานนโยบายและแผนทรัพยากรธรรมชาติและสิ่งแวดล้อม โดยมี พลเอก ประวิตร วงษ์สุวรรณ รองนายกรัฐมนตรี เป็นประธาน
สําหรับ มติการประชุมคณะกรรมการสิ่งแวดล้อมแห่งชาติ ครั้งที่ 6/2562 สรุปได้ดังนี้
1. การพิจารณารายงานการผลกระทบสิ่งแวดล้อมเบื้องต้น (IEE) และรายงานการวิเคราะห์ผลกระทบสิ่งแวดล้อม (EIA) คณะกรรมการฯ มีมติเห็นชอบตามความเห็นของคณะกรรมการผู้ชํานาญการฯ ต่อรายงานฯรวม
๒ โครงการ ได้แก่ ๑) โครงการเคหะชุมชนและบริการชุมชน หารายได้ จังหวัดภูเก็ต (เทพกระษัตรี 2 และ 3) ของการเคหะแห่งชาติเป็นอาคารตึกแถว ๓ ชั้น และ ๒ ชั้น รวม ๑๔๖ แปลง และ ๒) โครงการระบบโครงข่ายไฟฟ้า ๕๐๐ กิโลโวลต์ สุราษฎร์ธานี ๒ – ภูเก็ต ๓ (ส่วนที่พาดผ่านพื้นที่ชั้นคุณภาพลุ่มน้ําชั้นที่ ๑ บี) ของการไฟฟ้าฝ่ายผลิตแห่งประเทศไทย เพื่อส่งผ่านพลังงานไฟฟ้าไปสู่พื้นที่ภาคใต้เพื่อเสริมความมั่นคงด้านพลังงานโดยให้เจ้าของโครงการดําเนินการตามมาตรการที่กําหนดในรายงานอย่างเคร่งครัด รับความเห็นของคณะกรรมการฯ ไปดําเนินการ และให้นําความเห็นของคณะกรรมการฯ เสนอ ครม. ตามขั้นตอน ต่อไป
สําหรับโครงการอ่างเก็บน้ําบ้านหนองตาดั้ง (ภายใต้โครงการบริหารจัดการน้ําแก้ปัญหาภัยแล้งและบรรเทาอุทกภัยของลุ่มน้ําลําภาชี จังหวัดกาญจนบุรี และราชบุรี) ของกรมชลประทานเนื่องจากมีประเด็นการอพยพของชุมชนกะเหรี่ยงบ้านพุระกํา ที่ต้องถูกย้ายออก กก.วล. จึงมีมติให้กรมชลประทานนําโครงการดังกล่าวไปปรับปรุงข้อมูลในประเด็นตามข้อเสนอแนะของ กก.วล. เช่น แผนการอพยพย้ายถิ่นฐาน และสัตว์ป่า เป็นต้น ๒. ร่าง รายงานสถานการณ์คุณภาพสิ่งแวดล้อม พ.ศ. ๒๕๖๒ คณะกรรมการฯ มีมติเห็นชอบกับร่างรายงานสถานการณ์คุณภาพสิ่งแวดล้อม พ.ศ. ๒๕๖๒ซึ่งประกอบด้วยสถานการณ์คุณภาพสิ่งแวดล้อมที่ดีขึ้นเช่น พื้นที่เกษตรอินทรีย์เพิ่มขึ้น ป่าไม้/ป่าชายเลนเพิ่มขึ้นเป็นต้นและประเด็นที่น่าเป็นห่วง เช่น ขยะมูลฝอยเพิ่มขึ้น ใช้พลังงานเพิ่มขึ้น เป็นต้นพร้อมด้วยการคาดการณ์สถานการณ์ในอนาคตและข้อเสนอแนะเชิงนโยบายทั้งในระยะสั้นและระยะยาว และมอบหมายให้นําเสนอ ครม. ต่อไป
๓. ร่าง มาตรการการจัดการปัญหามลพิษทางเสียงจากสนามบินสาธารณะ คณะกรรมการฯ มีมติเห็นชอบต่อ ร่าง มาตรการการจัดการปัญหามลพิษทางเสียงจากสนามบินสาธารณะ และให้เสนอ ครม. เพื่อทราบต่อไป
๔. กลไกการขับเคลื่อนการงดใช้ถุงพลาสติก กก.วล. เห็นชอบกับการกําหนดมาตรการงดให้ถุงพลาสติกนําร่องในห้างสรรพสินค้า ซุปเปอร์มาร์เก็ต และร้านสะดวกซื้อ ๔๓ แห่ง ตั้งแต่วันที่ ๑ มกราคม๒๕๖๓ เป็นต้นไปและเห็นชอบกลไกการขับเคลื่อนการงดใช้ถุงพลาสติก และให้นําเสนอ ครม. เพื่อพิจารณาต่อไป
รัฐบาลไทย-ข่าวทำเนียบรัฐบาล- ไอแบงก์ มอบของขวัญปีใหม่ ฟรีค่าธรรมเนียม ฟรีค่าประเมิน
วันพฤหัสบดีที่ 26 ธันวาคม 2562
ไอแบงก์ มอบของขวัญปีใหม่ ฟรีค่าธรรมเนียม ฟรีค่าประเมิน
ไอแบงก์เตรียมมอบของขวัญปีใหม่ตามมาตรการของรัฐ ออกโปรโมชั่นพิเศษสําหรับลูกค้าที่ขอใช้บริการสินเชื่ออุปโภคบริโภคส่วนบุคคลตั้งแต่วันที่ 1 มกราคม 2563 และทําสัญญาสินเชื่อภายในวันที่ 31 มีนาคม 2563 ฟรีค่าธรรมเนียมนิติกรรมสัญญาและค่าประเมินหลักประกัน
ธนาคารอิสลามแห่งประเทศไทย (ไอแบงก์) เตรียมมอบของขวัญปีใหม่ตามมาตรการของรัฐ ออกโปรโมชั่นพิเศษสําหรับลูกค้าที่ขอใช้บริการสินเชื่ออุปโภคบริโภคส่วนบุคคลตั้งแต่วันที่ 1 มกราคม 2563 และทําสัญญาสินเชื่อภายในวันที่ 31 มีนาคม 2563 ฟรีค่าธรรมเนียมนิติกรรมสัญญาและค่าประเมินหลักประกัน โดยโปรโมชั่นพิเศษนี้ ไอแบงก์เตรียมมอบให้กับลูกค้าที่สมัครใช้บริการสินเชื่อจาก 9 โครงการ ได้แก่
1. โครงการสินเชื่อที่อยู่อาศัยบ้านใหม่ Ibank
2. โครงการสินเชื่อที่อยู่อาศัยบ้านพรีเมี่ยม
3. โครงการสินเชื่อที่อยู่อาศัยกลุ่มอาชีพมั่นคง
4. โครงการสินเชื่อที่อยู่อาศัยกลุ่มรายได้ยั่งยืน
5. โครงการสินเชื่อที่อยู่อาศัยลูกค้ามุสลิม
6. โครงการสินเชื่อที่อยู่อาศัยรีไฟแนนซ์
7. โครงการสินเชื่อที่อยู่บ้านมือสอง
8. โครงการสินเชื่อสวัสดิการสําหรับบุคลากรองค์กรภายนอก (MOU) (เฉพาะสินเชื่อที่อยู่อาศัยและสินเชื่ออเนกประสงค์แบบมีหลักประกัน)
9. โครงการสินเชื่อบ้านแลกเงิน
ผู้สนใจสามารถติดต่อสอบถามรายละเอียดเพิ่มเติมได้ที่ ไอแบงก์ทุกสาขา หรือสอบถามข้อมูลเพิ่มเติมได้ที่ Ibank call center 1302
รัฐบาลไทย-ข่าวทำเนียบรัฐบาล-คกก. ผู้สูงอายุแห่งชาติ อนุมัติแนวทางการจ่ายเงินสงเคราะห์เพื่อการยังชีพแก่ผู้สูงอายุที่มีรายได้น้อย เดือนเม.ย.- ก.ย. 63 ตามอัตราเดิมจนกว่าจะมีการเปลี่ยนแปลงหลักเกณฑ์ใหม่
วันพุธที่ 4 มีนาคม 2563
คกก. ผู้สูงอายุแห่งชาติ อนุมัติแนวทางการจ่ายเงินสงเคราะห์เพื่อการยังชีพแก่ผู้สูงอายุที่มีรายได้น้อย เดือนเม.ย.- ก.ย. 63 ตามอัตราเดิมจนกว่าจะมีการเปลี่ยนแปลงหลักเกณฑ์ใหม่
คณะกรรมการผู้สูงอายุแห่งชาติ อนุมัติแนวทางการจ่ายเงินสงเคราะห์เพื่อการยังชีพแก่ผู้สูงอายุที่มีรายได้น้อย เดือนเม.ย.- ก.ย. 63 ตามอัตราเดิมจนกว่าจะมีการเปลี่ยนแปลงหลักเกณฑ์ใหม่
วันนี้ (4 มี.ค.63) เวลา 15.30 น. ณ ห้องประชุม 301 ตึกบัญชาการ 1 ทําเนียบรัฐบาล นายจุรินทร์ ลักษณวิศิษฎ์ รองนายกรัฐมนตรี ได้มอบหมายนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของนุษย์ เป็นประธานการประชุมคณะกรรมการผู้สูงอายุแห่งชาติ ครั้งที่ 2/2563 ร่วมกับหน่วยงานที่เกี่ยวข้อง
ที่ประชุมได้มีการพิจารณาเรื่องการประกาศสดุดีเกียรติคุณผู้สูงอายุแห่งชาติ พุทธศักราช 2563 โดยมีมติเห็นชอบการประกาศสดุดีเกียรติคุณยกย่อง นายเนาวรัตน์ พงษ์ไพบูลย์ เป็นผู้สูงอายุแหางชาติ พุทธซักราช 2563 เพื่อเป็นแบบอย่างที่ดีในสังคม
พร้อมทั้งที่ประชุมได้พิจารณาแนวทางการขับเคลื่อนมาตรการให้เงินช่วยเหลือเพื่อการยังชีพแก่ผู้สูงอายุที่มีรายได้น้อย ตามโครงการลงทะเบียนเพื่อสวัสดิการแห่งรัฐ โดยที่ประชุมมีมติอนุมัติแนวทางการจ่ายเงินสงเคราะห์เพิ่อการยังชีพแก่ผู้สูงอายุที่มีรายได้น้อย ตั้งแต่เดือนเมษายน - เดือนกันยายน 2563 โดยจ่ายตามอัตราเดิมจนกว่าจะมีการเปลี่ยนแปลงหลักเกณฑ์ใหม่ ดังนี้ 1) ผู้สูงอายุที่มีรายได้ 0 - 30,000 บาทต่อปี ได้รับเงินช่วยเหลือฯ เดือนละ 100 บาท และ 2) ผู้สูงอายุที่มีรายได้ 30,001 บาท - 100,000 บาท ได้รับเงินช่วยเหลือฯ เดือนละ 50 บาท
--------------
กลุ่มประชาสัมพันธ์และเผยแพร่ สํานักโฆษก